
22 DR.30.11.2021 

 
(vi) Scania Credit Malaysia Sdn. Bhd.; 

(vii) Pac Lease Berhad; dan 

(viii) SMFL Hire Purchase Malaysia Sdn. Bhd. 

Saya ambil maklum yang ada 22kan? Kita cuma ada lapan dan kita akan cuba 
bincang dengan pihak kementerian bagaimana kita boleh memperbaiki dan meluaskan 
agar tidak banyak pengusaha bas tertinggal daripada skim bantuan ini. Terima kasih.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Timbalan Menteri. Soalan tambahan seterusnya. Tidak ada. Saya terus 
menjemput Yang Berhormat Bintulu.  

 

5. Dato' Seri Tiong King Sing [Bintulu] minta Menteri Kanan Pendidikan 
menyatakan:  

(a) apakah langkah-langkah kerajaan dalam mengatasi 
kepincangan masalah elaun guru yang berasal dari Sabah dan 
Sarawak yang bertugas di Semenanjung Malaysia; dan  

(b)  apakah dasar terkini dan langkah-langkah kerajaan dalam usaha 
penempatan semula guru berasal dari Sarawak yang bertugas 
di Semenanjung Malaysia agar ditempatkan semula di Sarawak. 

 
Timbalan Yang di-Pertua [Dato' Mohd Rashid Hasnon]: Sila Yang Berhormat 

Menteri Kanan Pendidikan menjawab. 

Menteri Kanan Pendidikan [Datuk Dr. Mohd Radzi bin Md. Jidin]: Terima kasih 
Tuan Yang di-Pertua. Untuk makluman Ahli Yang Berhormat, penjawat awam termasuk 
guru yang berasal dari Sabah dan Sarawak dan bertugas di Semenanjung Malaysia layak 
menerima Elaun Bayaran Insentif Perumahan Wilayah (BIPW) selaras dengan Pekeliling 
Perkhidmatan Bil.11 Tahun 2001 Elaun Perumahan Wilayah bagi pegawai yang bertukar 
wilayah.  

Kadar bayaran BIPW adalah berbeza mengikut gred jawatan dan lokasi di mana 
guru tersebut berkhidmat. Sebarang perubahan kepada kadar bayaran insentif ini adalah 
tertakluk kepada pertimbangan agensi pusat dan juga kedudukan kewangan semasa 
kerajaan.  

Berhubung pertanyaan Ahli Yang Berhormat berkaitan penempatan semula guru 
yang berasal dari Sarawak ke negeri tersebut, KPM telah mengeluarkan Surat Pekeliling 
Ikhtisas (SPI) KPM Bil. 7/2021 Pelaksanaan Permohonan Pertukaran PPP di sekolah dan 
kolej vokasional pada 23 September 2021 menggantikan SPI Bil. 3 Tahun 1975 iaitu 
Panduan bagi Pertukaran Guru-guru dan SPI Bil. 1/1978 iaitu Tarikh Bagi Pertukaran 
Guru-guru.  

SPI tersebut turut menyertakan garis panduan permohonan pertukaran Pegawai 
Perkhidmatan Pendidikan di sekolah dan kolej vokasional sebagai rujukan kepada 
pengetua, guru besar dan Pegawai Perkhidmatan Pendidikan yang berkhidmat di sekolah 
dan kolej vokasional bawah KPM untuk memastikan urusan pertukaran PPP dapat 
dilaksanakan dengan teratur dan berkesan.  

Untuk makluman Ahli Yang Berhormat, berdasarkan garis panduan tersebut KPM 
telah menetapkan tiga prinsip asas pertukaran iaitu kekosongan jawatan, keperluan 
opsyen serta kepentingan dan keperluan perkhidmatan. Dalam hal ini, permohonan 
pertukaran boleh dibuat berdasarkan kepada beberapa kategori iaitu kategori kesihatan, 
kategori keselamatan dan kategori mengikut pasangan dan lain-lain.  

Oleh yang demikian, pertimbangan permohonan pertukaran guru termasuk dari 
Semenanjung Malaysia ke Sarawak dibuat berdasarkan kepada prinsip asas dan kategori 
permohonan yang telah ditetapkan. KPM komited dalam memastikan setiap permohonan 
pertukaran guru diberikan pertimbangan sewajarnya selaras dengan garis panduan yang 
telah ditetapkan. Sekian, terima kasih.  



(vi) Scania Credit Malaysia Sdn. Bhd.; (vii) Pac Lease Berhad; dan (viii) SMFL Hire Purchase Malaysia Sdn. Bhd. Saya ambil maklum yang ada 22kan? Kita cuma ada lapan dan kita akan cuba bincang dengan pihak kementerian bagaimana kita boleh memperbaiki dan meluaskan agar tidak banyak pengusaha bas tertinggal daripada skim bantuan ini. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Menteri. Soalan tambahan seterusnya. Tidak ada. Saya terus menjemput Yang Berhormat Bintulu. 5. Dato' Seri Tiong King Sing [Bintulu] minta Menteri Kanan Pendidikan menyatakan: (a) apakah langkah-langkah kerajaan dalam mengatasi kepincangan masalah elaun guru yang berasal dari Sabah dan Sarawak yang bertugas di Semenanjung Malaysia; dan (b) apakah dasar terkini dan langkah-langkah kerajaan dalam usaha penempatan semula guru berasal dari Sarawak yang bertugas di Semenanjung Malaysia agar ditempatkan semula di Sarawak. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri Kanan Pendidikan menjawab. Menteri Kanan Pendidikan [Datuk Dr. Mohd Radzi bin Md. Jidin]: Terima kasih Tuan Yang di-Pertua. Untuk makluman Ahli Yang Berhormat, penjawat awam termasuk guru yang berasal dari Sabah dan Sarawak dan bertugas di Semenanjung Malaysia layak menerima Elaun Bayaran Insentif Perumahan Wilayah (BIPW) selaras dengan Pekeliling Perkhidmatan Bil.11 Tahun 2001 Elaun Perumahan Wilayah bagi pegawai yang bertukar wilayah. Kadar bayaran BIPW adalah berbeza mengikut gred jawatan dan lokasi di mana guru tersebut berkhidmat. Sebarang perubahan kepada kadar bayaran insentif ini adalah tertakluk kepada pertimbangan agensi pusat dan juga kedudukan kewangan semasa kerajaan. Berhubung pertanyaan Ahli Yang Berhormat berkaitan penempatan semula guru yang berasal dari Sarawak ke negeri tersebut, KPM telah mengeluarkan Surat Pekeliling Ikhtisas (SPI) KPM Bil. 7/2021 Pelaksanaan Permohonan Pertukaran PPP di sekolah dan kolej vokasional pada 23 September 2021 menggantikan SPI Bil. 3 Tahun 1975 iaitu Panduan bagi Pertukaran Guru-guru dan SPI Bil. 1/1978 iaitu Tarikh Bagi Pertukaran Guru-guru. SPI tersebut turut menyertakan garis panduan permohonan pertukaran Pegawai Perkhidmatan Pendidikan di sekolah dan kolej vokasional sebagai rujukan kepada pengetua, guru besar dan Pegawai Perkhidmatan Pendidikan yang berkhidmat di sekolah dan kolej vokasional bawah KPM untuk memastikan urusan pertukaran PPP dapat dilaksanakan dengan teratur dan berkesan. Untuk makluman Ahli Yang Berhormat, berdasarkan garis panduan tersebut KPM telah menetapkan tiga prinsip asas pertukaran iaitu kekosongan jawatan, keperluan opsyen serta kepentingan dan keperluan perkhidmatan. Dalam hal ini, permohonan pertukaran boleh dibuat berdasarkan kepada beberapa kategori iaitu kategori kesihatan, kategori keselamatan dan kategori mengikut pasangan dan lain-lain. Oleh yang demikian, pertimbangan permohonan pertukaran guru termasuk dari Semenanjung Malaysia ke Sarawak dibuat berdasarkan kepada prinsip asas dan kategori permohonan yang telah ditetapkan. KPM komited dalam memastikan setiap permohonan pertukaran guru diberikan pertimbangan sewajarnya selaras dengan garis panduan yang telah ditetapkan. Sekian, terima kasih.